અલગ અલગ રાજ્યના ૪૦ જેટલા વિદ્યાર્થીઓનું ગ્રૂપ વત્સલાબહેનના સંપર્કમાં હોવાથી તેઓએ શશીધરન સાથે મુલાકાત કરી નોકરી આપવા અંગે એક વિદ્યાર્થી પાસેથી રૂ.૪૦ હજાર લેખે રોકડા અને ચેક દ્વારા રૂ.૧૬ લાખ લીધા હતા. બાદમાં એરપોર્ટની નજીક આવેલી તાજ હોટલમાં ઇન્ટરવ્યૂ ગોઠવવાનું કહી આરોપી શશીધરને હોટલમાં બુકિંગના રૂ.૧૦,૦૦૦ પણ ભરવા કહ્યું હતું. ઇન્ટરવ્યૂના દિવસે વત્સલાબહેન અને વિદ્યાર્થીઓ તાજ હોટલ પહોંચ્યા હતા. પરંતુ શશીધરન આવ્યો ન હતો અને તેનો ફોન પણ બંધ આવતો હતો. છેતરપિંડી થઇ હોવાનું માલૂમ પડતાં તેઓએ નવરંગપુરા પોલીસ સ્ટેશનમાં ફરિયાદ નોંધાવી છે.